Ámá gwí̵ wɨrí nɨwiápí̵nɨmearo wínɨyí̵ tí̵nɨ mɨxí̵ inɨro ero mɨxí̵ ináyí̵ wí nɨwiápí̵nɨmearo wí tí̵nɨ mɨxí̵ inɨro ero aŋí̵ wíyí̵ wíyo poboní̵ erɨ aŋí̵ wámɨ agwí̵ nánɨ ikeamónɨro yarɨŋagɨ nɨwɨnɨrí̵ná dɨŋí̵ re yaiwipí̵rí̵á nánɨ ‘ Rí̵wéná xwé ení̵a nánɨ iwamí̵ó ríyí̵ rɨyarɨnɨ ? ’ yaiwipí̵rí̵a nánɨ seararɨŋɨnɨ . Apɨxí̵ niaíwí̵ nɨxɨrɨrí̵ná dɨŋí̵ re yaiwiarɨgí̵ápa ‘ Rí̵wéná rí̵nɨŋí̵ xwé nimɨnɨrɨ nánɨ iwamí̵ó rɨniarɨnɨ ? ’ yaiwiarɨgí̵ápa soyí̵né enɨ nionɨ rarɨŋápɨ nɨwɨnɨrí̵ná re yaiwíí̵rɨxɨnɨ , ‘ Rí̵wéná xeanɨŋí̵ xwé neaímeaní̵árí̵anɨ ? ’ yaiwíí̵rɨxɨnɨ .
